[{"text_idx": "#000000", "text": "\u201cZertaz ari gara hizkuntza normalizazioaz ari garenean?\u201d hitzaldia"}, {"text_idx": "#000001", "text": "Datorren asteazkenean, azaroak 8 , Urtzi Urrutikoetxearen (kazetari eta idazlea) hitzaldia egongo da 19:00etan Irizar Jauregian."}, {"text_idx": "#000002", "text": "Zertaz ari gara hizkuntza normalizazioaz ari garenean?"}, {"text_idx": "#000003", "text": "Gurean aski zabalduta eta onartuta dagoen hitza da \u201cnormalizazioa\u201d, erakunde publikoak ere izen hori du. Badakigu nola sustatu, babestu, indartu hizkuntza bat, alor eta eremu askotan. Galduta zegoen lekuetan berriz bizirik da hizkuntza, bizien zegoen lekuetan berriz, aurrera egin ezinean eta atzerantz ere ikusten dugu. Oraindik ez dakigu, enpirikoki, nola egin hizkuntza nagusi eta hegemoniko baten bazterrean bizi den hizkuntza gutxitu bat normaltzeko. Inork ere ez duelako egin orain arte, edo egin ahal izan dutenak gure kasutik oso desberdinak direlako. Baina merezi du, hizkuntza gutxituei erreparatzen diegun gisan, gutxiagotasun egoera hori atzean utzi duten edo uzten ari diren horiei ere erreparatzeak: hirurak Sobietar Batasuneko kide izan arren, zergatik estoniera hegemonikoa den baina bielorrusiera edo kirgizera ez. Islandiera bai baina faroera ez. Ikuspegi berezi horri helduko dio Urrutikoetxeak urteetan ezagutu dituen esperientzietatik abiatuz."}, {"text_idx": "#000006", "text": "Iruzkina uztera animatu! Cancel reply"}, {"text_idx": "#000007", "text": "Haur, gazte eta helduentzat 2023/24 ikasturteko eskaintza\nOldarraldiaren aurrean euskararekin bat euskaraz bat\nEskolan, kalean eta etxean euskara lagun!"}]